Sleneset  
Foto:Timo Noko
**Sleneset** er et fergested og tettsted på Solværøyene i Lurøy kommune i Nordland. Øygruppen Solværøyene består av 1841 øyer, holmer og skjær.

Grunnkretsen Sleneset, Straumøya, Slotterøya, Moflag og Nord-Solvær hadde per 2013 et folketall på 316, og er en av de største kretsene i Lurøy kommune. Sleneset ligger langt til havs, 1,5 timers ferjetur fra fastlandet. Som følge av Golfstrømmen har den et typisk kystklima med tidlig vår og milde og snøfattige vintre.

Natur
-----

Med 1 par pr. 1,04 km² har øygruppen Europas og kanskje verdens tetteste bestand av hubro. Etter endt hekkesesong kan det oppholde seg 60-70 hubroer fordelt på øyagruppas 13,5 km² landareal.

Fjell i nærheten
----------------

Der er mange kjente fjell som ligger i avstand rundt Sleneset, som:

* Sju søstre i sør
* Dønnmannen mot vest
* Lovund
* Træna
* Dørvær
* Nesøya
* Hestmannen
* Lurøy
* Aldra
* Svartisen

Utbygging versus vern
---------------------

Sleneset har en av verdens tetteste bestander av hubro.
Den 7. november 2005 leverte Nord-Norsk Vindkraft inn en konsesjonssøknad for å bygge vindmøllepark på 75 vindmøller på Sleneset. Den 17. februar 2006 stemte 16 av 19 representanter i Lurøy kommunestyre for utbyggingsplanene. Utbyggingsplanene fikk støtte av fylkesrådet i Nordland den 28. oktober 2008. Forslaget møtte motstand fra miljøverngrupper, og i januar 2011 leverte organisasjonen *motvind.org* inn et forslag til miljøverndepartementet om å frede Solværøyene for å bevare oppvekstlokaliteten for hubro.

Den 26. september 2011 ble søknaden om vindmøllepark avslått av Norges vassdrags- og energidirektorat, grunnet prosjektets høye samfunnsmessige kostnader. I oktober 2011 besluttet Nord-Norsk Vindkraft å klage vedtaket opp til Olje- og energidepartementet. Den 14. mars 2014 ga departmentet endelig avslag på søknaden om utbygging. Begrunnelsen var å hindre negative naturinngrep, deriblant for hubroen.

Referanser
----------

1. ↑  ssb.no Arkivert 9. januar 2014 hos Wayback Machine. folketall sleneset/moflag 2013
2. ↑  Bjørn Olav Tveit: *Guide til Norges fugleliv*, Ørn forlag 2010.
3. ↑  Roger Marthinsen: Søknaden er sendt, Rana Blad, 21. november 2005
4. ↑  Arne Forbord: Ja til vindmøller, Rana Blad, 16. februar 2006
5. ↑  Roger Marthinsen: Sier ja til vindmøllepark, Rana Blad, 28. oktober 2008
6. ↑  Arne Forbord: Verneområde mot vindmøllepark, Rana Blad, 31. januar 2011
7. ↑  Arne Forbord: Nei til vindmøllepark, Rana Blad, 26. september 2011
8. ↑  NVE: Nord-Norsk Vindkraft AS – Sleneset Vindkraftverk i Lurøy kommune, Nordland fylke. NVEs vedtak[*død lenke*], ref 200703860-57 ke/gss, 26. september 2011
9. ↑  Arne Forbord: Klager på vindkraft-nei, Rana Blad, 18. oktober 2011
10. ↑  Nord-Norsk Vindkraft AS – Sleneset vindkraftverk i Lurøy kommune – Klage, Ref 200703860, 14. mars 2014
11. ↑  Morten Ree: Regjeringen sa nei til vindkraft på Sleneset i Nordland, Norsk Ornitologisk Forening, 19. mars 2014
12. ↑  Roger Marthinsen: Nei til vindmøller, Rana Blad, 18. mars 2014

Eksterne lenker
---------------

* turliv.no - informasjon og bilder fra båthavna på Sleneset

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |